sasicodes/solvari-1 huggingface dataset:
ஒண் பொருள் காழ்ப்ப இயற்றியார்க்கு நெறியான் வரும் பொருளை இறப்ப மிகப் படைத்தார்க்கு ஏனை இரண்டும் ஒருங்கு எண்பொருள் மற்றை அறனும் இன்பமும் ஒருங்கே எளிய பொருள்களாம்.
பயன் கொடுத்தல்லது போகாமையின் ஒண்பொருள் என்றும் ஏனை இரண்டும் அதன் விளைவாகலின் தாமே ஒருகாலத்திலே உளவாம் என்பார் எண்பொருள் என்றும் கூறினார்.
உறுப்பு அமைந்து ஊறு அஞ்சா வெல்படையானை முதலிய நான்கு உறுப்பானும் நிறைந்து போரின்கண் ஊறுபடுதற்கு அஞ்சாது நின்று பகையை வெல்வதாய படை வேந்தன் வெறுக்கையுள் எல்லாம் தலைஅரசன் செல்வங்கள் எல்லாவற்றுள்ளும் தலையாய செல்வம்.
விளக்கம் ஈண்டுப் படை என்றது அந்நான்கண் தொகுதியை ஊறு அஞ்சியவழி வேறல் கூடாமையின் ஊறு அஞ்சா என்றும் ஒழிந்த அங்கங்கட்கும் அரசன் தனக்கும் காவலாகலின் வெறுக்கையுள் தலை என்றும் கூறினார்.
தொலைவிடத்து உலைவிடத்து ஊறு அஞ்சா வன்கண்தான் சிறியதாய வழியும் அரசற்குப் போரின்கண் உலைவுவந்தால் தன் மேலுறுவதற்கஞ்சாது நின்று தாங்கும் வன்கண்மை தொல்படைக் கல்லால் அரிதுஅவன் முன்னோரைத் தொடங்கிவரும் படைக்கல்லது உளதாகாது.
வீரரல்லாதார் பலர் திரண்டு ஆர்த்தால் அவற்கு வீரன் அஞ்சான் அவன் கிளர்ந்த துணையானே அவர்தாம் கெடுவர் என்பது தோன்ற நின்றமையின் இது பிறிது மொழிதல் என்னும் அலங்காரம்.
இவை மூன்று பாட்டானும் முறையே அரசனுக்குப் படை ஏனையங்கங்களுள் சிறந்தது என்பதூஉம் அதுதன்னுள்ளும் மூலப்படை சிறந்தது என்பதூஉம் அது தன்னுள்ளும் வீரன் சிறந்தான் என்பதூஉம் கூறப்பட்டன.
அழிவு இன்றிபோரின்கண் கெடுதல் இன்றி அறை போகாதாகிபகைவரால் கீழறுக்கப்படாததாய் வழிவந்த வன்கணதுவே படைதொன்று தொட்டு வந்த தறுகண்மையை உடையதே அரசனுக்குப் படையாவது.
வழி வந்த வன்கண்மை கல்நின்றான் எந்தை கணவன் களப்பட்டான் முன்னின்று மொய்யவிந்தார் என்ஐயர்பின்னின்று கைபோய்க் கணையுதைப்பக் காவலன் மேலோடி எய்போற் கிடந்தான் என ஏறு பு.வெ.
கூற்றுவன் தானே வெகுண்டு மேல் வந்தாலும் கூடி எதிர்நிற்கும் ஆற்றலதுவே படை நெஞ்சு ஒத்து எதிர்நின்று தாங்கும் ஆற்றலையுடையதே படையாவது.
மறம் மானம் மாண்ட வழிச்செலவு தேற்றம் என நான்கேதறுகண்மையும் மானமும் முன் வீரராயினார் சென்ற நன்னெறிக்கண் சேறலும் அரசனால் தேறப்படுதலும் என இந்நான்கு குணமுமே படைக்கு ஏமம்படைக்கு அரணாவது.
விளக்கம் இவற்றான் முறையே பகைவரைக் கடிதிற் கொன்று நிற்றலும் அரசனுக்குத் தாழ்வு வாராமற் காத்தலும் அழியுநர் புறக்கொடை அயில்வாளோச்சாமை பு.வெ.மா.
தலை வந்த போர் தாங்கும் தன்மை அறிந்துமாற்றாரால் வகுக்கப்பட்டுத் தன்மேல் வந்த படையின் போரைவிலக்கும் வகுப்பு அறிந்து வகுத்துக்கொண்டு தார் தாங்கிச் செல்வது தானைஅவர் தூசியைத் தன்மேல் வாராமல் தடுத்துத்தான் அதன்மேற்செல்வதே படையாவது.
தானைதானை அடல் தகையும் ஆற்றல் இல் எனினும்பகைமேல் தான் சென்று அடும் தறுகண்மையும் அது தன் மேல் வந்தால் பொறுக்கும் ஆற்றலும் இல்லையாயினும் படைத்தகையால் பாடு பெறும்தன் தோற்றப் பொலிவானே பெருமை எய்தும்.
தோற்றப் பொலிவாவது அலங்கரிக்கப்பட்ட தேர் யானை குதிரைகளுடனும் பதாகை கொடி குடை பல்லியம் காகளம் முதலியவற்றுடனும் அணிந்து தோன்றும் அழகு.
சிறுமையும் செல்லாத் துனியும் வறுமையும் இல்லாயின்தான் தேய்ந்து சிறிதாகலும் மனத்தினின்று நீங்காத வெறுப்பும் நல்குரவும் தனக்கு இல்லையாயின் படைவெல்லும்படை பகையை வெல்லும்.
தெவ்விர் என் ஐ முன் நின்று கல் நின்றவர் பலர்பகைவீர் இன்று இங்கு என் தலைவன் எதிர் போரேற்று நின்று அவன் வேல்வாய் வீழ்ந்து பின் கல்லின்கண்ணே நின்ற வீரர் பலர் என் ஐ முன் நில்லன்மின்நீவிர் அதன்கணின்றி நும் உடற் கண் நிற்றல் வேண்டின் என் தலைவனெதிர் போரேற்று நிற்றலை ஒழிமின்.
தறுகண் பேராண்மை என்பபகைவர்மேற் கண்ணோடாது செய்யும் மறத்தை நூலோர் மிக்க ஆண்தன்மையென்று சொல்லுவர் ஒன்று உற்றக்கால் ஊராண்மை அதன் எஃகு என்பஅவர்க்கு ஒரு தாழ்வு வந்ததாயின் கண்ணோடி அது தீர்த்துக்கோடற் பொருட்டு ஊராண்மை செய்தலை நூலோர் அதற்குக் கூர்மை என்று சொல்லுவர்.
அஃதாவது இலங்கையர் வேந்தன் போரிடைத் தன் தானை முழுதும்படத் தமியனாய் அகப்பட்டானது நிலைமை நோக்கி அயோத்தியர் இறை மேற்செல்லாது இன்று போய் நாளை நின் தானையோடு வா என விட்டாற்போல்வது.
இதனுள் களிற்றை யல்லது எறியான் என்பதூஉம் சின மிகுதியான் வேலிடை போழ்ந்தது அறிந்திலன் என்பதூஉம் பின்னும் போர்மேல் விருப்பினன் என்பதூஉம் பெறப்பட்டன.
தன் நாளை எடுத்துதனக்குச் சென்ற நாள்களையெடுத்து எண்ணி விழுப்புண் படாத நாளெல்லாம் வழுக்கினுள் வைக்கும்அவற்றுள் விழுப்புண் படாத நாள்களையெல்லாம் பயன்படாது கழிந்த நாளுள்ளே வைக்கும் வீரன் சுழலும் இசைவேண்டி வேண்டா உயிரார்துறக்கத்துத் தம்மொடு செல்லாது வையத்தைச் சூழ்ந்து நிற்கும் புகழை வேண்டி உயிர் வாழ்தலை வேண்டாத வீரர் கழல் யாப்புக் காரிகை நீர்த்துகழல் கட்டுதல் அலங்கார நீர்மையை உடைத்து.
உறின் உயிர் அஞ்சா மறவர்போர்பெறின் தம்முயிர்ப் பொருட்டு அஞ்சாது அதன்மேற் செல்லும் வீரர் இறைவன் செறினும் சீர்குன்றல் இவர்தம் இறைவன் அது வேண்டா என்று முனியினும் அவ் வீரமிகுதி குன்றார்.
இழைத்தது இகவாமைச் சாவாரைதாம் கூறின வஞ்சினம் தப்பாமைப் பொருட்டுச் சென்று சாவ வல்ல வீரரை பிழைத்தது ஒறுக்கிற்பவர் யார்அது தப்பியவாறு சொல்லி எள்ளுதற்குரியார் யாவர்?
புரந்தார்கண் நீர் மல்கச் சாகிற்பின் தமக்குச் செய்த நன்றிகளை நினைந்து ஆண்ட அரசர் கண்கள் நீர்மல்கும் வகை போரிடைச் சாவப் பெறின் சாக்காடு இரந்துகோள் தக்கது உடைத்து அச்சாக்காடு இரந்தாயினும் கொள்ளுந் தகுதியை உடைத்து.
நட்புச் செய்தற்கு ஆவாரைப் பெறுதலும் பெற்றால் செய்யும் உபாயமும் செய்தால் திரிபின்றி நிற்றலும் முதலிய அரிய ஆகலின் நட்பிற் செயற்கு அரியன இல்லை என்றும் செய்தால் பகைவரஞ்சி வினை தொடங்காராகலின் அதுபோல வினை வாராமைக்கு அரிய காவல் இல்லை என்றும் கூறினார்.
ஏனையது பகையிடையிட்ட தேயத்ததாகலின் அது துணைவலி என வலியறிதலுள் உதவி பற்றி வருஞ் செயற்கையே யாகலின் அதன் சிறப்பு இதனாற் கூறப்பட்டது.
நீரவர் கேண்மை பிறை நிறை நீரஅறிவுடையார் நட்புக்கள் பிறை நிறையும் தன்மைபோல நாள்தோறும் நிறையுந் தன்மையவாம் பேதையார் நட்பு மதிப் பின் நீரமற்றைப் பேதைமையுடையார் நட்புக்கள் நிறைந்த மதி பின் குறையுந் தன்மை போல நாள்தோறும் குறையுந்தன்மையவாம்.
அறிவுடையாரும் அறிவுடையாரும் செய்தன முன் சுருங்கிப் பின் பெருகற்கும் பேதையாரும் பேதையாரும் செய்தன முன் பெருகிப் பின் சுருங்கற்கும் காரணம் தம்முள் முன் அறியாமையும் பின் அறிதலும் ஆம்.
பண்பு உடையாளர் தொடர்பு பயில்தொறும் நற்குணமுடைய மக்கள் தம்முள் செய்த நட்புப் பயிலுந்தோறும் அவர்க்கு இன்பஞ் செய்தல் நூல் நவில்தொறும் நயம் போலும்நூற் பொருள் கற்குந்தோறும் கற்றார்க்கு இன்பஞ் செய்தலை ஒக்கும்.
நட்டல் நகுதற் பொருட்டன்று ஒருவனோடு ஒருவன் நட்புச்செய்தல் தம்முள் நகுதற்கு இயைந்தன சொல்லி நகையாடல் பொருட்டன்று மிகுதிக்கண் மேற்சென்று இடித்தல் பொருட்டு அவர்க்கு வேண்டாதன செய்கை உளதாயவழி முற்பட்டுக் கழறுதற் பொருட்டு.
விளக்கம் பழியும் பாவமும் தரும் செய்கை துன்பமே பயத்தலான் வேண்டப்படுவது அன்மையின் அதனை மிகுதி என்றும் அது செய்தற்கு முன்னே மீட்டல் வேண்டுதலின் மேற்சென்று என்றும்.
நட்டல் நகுதற்பொருட்டன்றுஒருவனோடு ஒருவன் நட்புச் செய்தல் தம்முள் நகுதற்கு இயைந்தன சொல்லி நகையாடற் பொருட்டன்று மிகுதிக்கண் மேற்சென்று இடித்தற் பொருட்டுஅவர்க்கு வேண்டாத செய்கை உளதாயவழி முற்பட்டுக் கழறுதற் பொருட்டு.
விளக்கம் பழியும் பாவமும் தரும் செய்கை துன்பமே பயத்தலான் வேண்டப்படுவதன்மையின் அதனை மிகுதி என்றும் அது செய்தற்கு முன்னே மீட்டல் வேண்டுதலின் மேற்சென்று என்றும் இன்சொற்கு மீளாமையின் இடித்தற்பொருட்டு என்றும் கூறினார்.
புணர்ச்சி பழகுதல் வேண்டாஒருவனோடு ஒருவன் நட்பாதற்குப் புணர்ச்சியும் பழகுதலுமாகிய காரணங்கள் வேண்டுவதில்லை உணர்ச்சிதான் நட்பாம் கிழமை தரும்இருவர்க்கும் ஒத்த உணர்ச்சி தானே நட்பாம் உரிமையைக் கொடுக்கும்.
இவ்விரண்டும் இன்றிக் கோப்பெருஞ்சோழனுக்கும் பிசிராந்தையார்க்கும் போல உணர்ச்சி யொப்பின் அதுவே உடன் உயிர் நீங்கும் உரிமைத்தாய நட்பினைப் பயக்கும் என்பதாம் புறநா.
நட்பிற்குப் புணர்ச்சி பழகுதல் உணர்ச்சி யொத்தல் என்னும் காரணம் மூன்றனுள்ளும் பின்னது சிறப்புடைத்து என்பது இதனான் கூறப்பட்டது.
முகம் நக நட்பது நட்பு அன்று கண்டவழி அகமொழிய முகமாத்திரமே மலரும் வகை நட்குமது நட்பாகாது நெஞ்சத்து அகம் நக நட்பது நட்பு அன்பால் அகமும் அலர நட்குமதே நட்பாவது விளக்கம் நெஞ்சின்கண் நிகழ்வதனை நெஞ்சு என்றார்.
அழிவினவை நீக்கி ஆறு உய்த்து கேட்டினைத்தரும் தீநெறிகளைச் செல்லுங்கால் விலக்கி ஏனை நன்னெறிகளைச் செல்லாக்காற் செலுத்தி அழிவின்கண் அல்லல் உழப்பது நட்பாம் தெய்வத்தால் கேடு வந்துழி அது விலக்கப்படாமையின் அத்துன்பத்தை உடன் அனுபவிப்பதே ஒருவனுக்கு நட்பாவது.
இனி நவை என்று பாடம் ஓதி அதற்குப் போர் அழிவினும் செல்வ அழிவினும் வந்த துன்பங்கள் என்றும் அழிவின்கண் என்பதற்கு யாக்கை அழிவின்கண் என்றும் உரைப்பாரும் உளர்.
உடுக்கை இழந்தவன் கைபோல அவையிடை ஆடை குலைந்தவனுக்கு அப்பொழுதே கை சென்று உதவி அவ்விளிவரல் களையுமாறு போல ஆங்கே இடுக்கண் களைவது நட்பாம் நட்டவனுக்கு இடுக்கண் வந்துழி அப்பொழுதே சென்று உதவி அதனைக் களைவதே நட்பாவது.
விளக்கம் அற்றம் காத்தற்கண் கை தன் மனத்தினும் முற்படுதலின் அவ்விரைவு இடுக்கண் களைவுழியும் அதற்கு ஒத்த தொழில் உவமையினும் வருவிக்க.
நட்பிற்கு வீற்றிருக்கை யாதெனின்நட்பினுக்கு அரசிருக்கை யாதெனின் கோட்பு இன்றி ஒல்லும் வாய் ஊன்றும் நிலை அஃது எஞ்ஞான்றும் திரிபின்றி இயலும் எல்லையெல்லாம் அறம் பொருள்களில் தளராமைத் தாங்கும் திண்மை.
விளக்கம் ஒரு ஞான்றும் வேறுபடாது மறுமை இம்மைகட்கு உறுதியாய அறம்பொருள்களில் தளர்ந்துழி அத்தளர்ச்சி நீக்கி அவற்றின் கண் நிறுத்துவதற்குமேல் ஒரு செயலும் இன்மையின் அதனை நட்பிற்கு முடிந்த எல்லை என்றார்.
இவர் எமக்கு இனையர் யாம் இன்னம் என்று புனையினும் இவர் நமக்கு இத்துணை யன்பினர் யாம் இவர்க்கு இத்தன்மையம் என்று ஒருவரையொருவர் புனைந்து சொல்லினும் நட்புப் புல்லென்னும் நட்புப் புல்லிதாய்த் தோன்றும்.
நட்பு ஆள்பவர்க்கு நட்ட பின் வீடு இல்லை நட்பினை விரும்பி அதன்கண்ணே நிற்பார்க்கு ஒருவனோடு நட்புச் செய்தபின் அவனை விடுதலுண்டாகாது நாடாது நட்டலின் கேடு இல்லைஆகலான் ஆராயாது நட்புச் செய்தல்போலக் கேடுதருவது பிறிதில்லை.
நட்கின் தாம் அவர் என்னும் வேற்றுமையின்மையின் வீடு இல்லை என்றும் அவ்வேற்றுமை இன்மையான் அவன்கண் பழி பாவங்கள் தமவாமாகலின் இருமையும் கெடுவர் என்பது நோக்கி நாடாது நட்டலின் கேடு இல்லை என்றும் கூறினார்.
ஆய்ந்து ஆய்ந்து கேண்மை கொள்ளாதான் குணமும் செய்கையும் நல்லன் என்பது பலகாலும் பலவாற்றானும் ஆராய்ந்து ஒருவனோடு நட்புக் கொள்ளாதவன் கடைமுறை தான்சாம் துயரம் தரும் முடிவில் தான் சாதற்கு ஏதுவாய துன்பத்தினைத் தன் மாற்றார் விளைக்க வேண்டாமல் தானே விளைக்கும்.
குணனும் குடிமையும் குற்றமும் குன்றா இனனும் அறிந்து ஒருவன் குணத்தினையும் குடிப்பிறப்பினையும் குற்றத்தினையும் குறைவற்ற சுற்றத்தினையும் ஆராய்ந்தறிந்து நட்பு யாக்கஅவனோடு நட்புச் செய்க.
விளக்கம் குற்றமில்லாதார் உலகத்து இன்மையின் உள்ளது பொறுக்கப்படுவதாயின் அவர் நட்பு விடற்பாற்றன்று என்பார் குற்றமும் என்றும் சுற்றப் பிணிப்புடையார் நட்டாரோடும் பிணிப்புண்டு வருதலின் குன்றா இன்னும் என்றும் விடப்படின் தம் குறையாம் என்பர் அறிந்து யாக்க என்றும் கூறினார்.
குடிப்பிறந்து தன்கண் பழி நாணுவானை உயர்ந்த குடியின் கண் பிறந்த தன்மாட்டு உலகர் சொல்லும் பழிக்கஞ்சுவானை கொடுத்தும் நட்புக் கொளல் வேண்டும் சில கொடுத்தாயினும் நட்புக் கோடல் சிறந்தது.
விளக்கம் குடிப்பிறப்பால் தான் பிழை செய்யாமையும் பழியை அஞ்சலான் பிழைத்தன பொறுத்தலும் பெற்றாம் இவை இரண்டும் உடையானைப் பெறுதல் அருமையின் அவன் நட்பை விலை கொடுத்தும் கொள்க என்பதாம்.
அல்லது அழச்சொல்லி தாம் உலக வழக்கல்லது செய்யக் கருதின்சோகம் பிறக்கும்வகை சொல்லி விலக்கியும் இடித்து செய்தக்கால் பின்னும் செய்யாவகை நெருக்கியும் வழக்கு அறிய வல்லார் அவ்வழக்குச் செய்யாவழிச் செய்விக்கவும் வல்லாரை ஆய்ந்து நட்புக் கொளல் ஆராய்ந்து நட்புக் கொள்க.
கிளைஞரை நீட்டி அளப்பது ஓர் கோல் ஒருவனுக்குக் கேடு என்பது தன் நட்டாராகிய புலங்களை எஞ்சாமல் அளப்பதோர் கோல் கேட்டினும் ஓர் உறுதி உண்டு ஆகலின் அதன்கண்ணும் அவனால் பெறப்படுவதோர் நல்லறிவு உண்டு.
விளக்கம் தத்தம் நட்பெல்லைகள் சுருங்கியிருக்கவும் செல்வக்காலத்துப் புறத்துத் தோன்றாமல் போந்தார் பின் கேடு வந்துழிச் செயல் வேறுபடுதலின் அக்கேட்டால் அவை வரையறுக்கப்படும் என்பது பற்றிக் கேட்டினைக் கோலாக்கியும் அதனால் அவரை அளந்தறிந்தால் ஆவாரையே கோடலின் அவ்வறிவை உறுதி என்றும் கூறினார்.
ஒருவற்கு ஊதியம் என்பது ஒருவனுக்குப் பேறு என்று சொல்லப்படுவது பேதையார் கேண்மை ஓரீஇ விடல் அறிவிலாரோடு நட்புக் கொண்டானாயின் அதனை ஒழிந்து அவரின் நீங்குதல்.
விளக்கம் நட்பு ஒழிந்தாலும் நீங்காக்கால் வெறிகமழ் சந்தனமும் வேங்கையும் வேமாறுபோலத் தீங்கு வருதலின் விடல் என்றும் நீங்கியவழித் தீங்கு ஒழிதலேயன்றி இருமையின்பத்திற்கு உரிமை எய்தலும் உடைமையின் அதனை ஊதியம் என்றும் கூறினார்.
உள்ளம் சிறுகுவ உள்ளற்க தம் ஊக்கம் சுருங்குவதற்குக் காரணமாய வினைகளைச் செய்ய நினையாதொழிக அல்லற் கண் ஆற்று அறுப்பார் நட்புக் கொள்ளற்க அதுபோலத் தமக்கு ஒரு துன்பம் வந்துழிக் கைவிடுவார் நட்பினைக் கொள்ளாதொழிக.
கெடுங்காலைக் கைவிடுவார் கேண்மை ஒருவன் கெடுங்காலத்து அவனை விட்டு நீங்குவார் முன் அவனோடு செய்த நட்பு அடுங்காலை உள்ளினும் உள்ளம் சுடும் தன்னைக் கூற்று அடுங்காலத்து ஒருவன் நினைப்பினும் அந்நினைத்த உள்ளத்தைச் சுடும்.
மாசு அற்றார் கேண்மை மருவுக உலகோடு ஒத்துக் குற்றமற்றார் நட்பினையே பயில்க ஒப்பு இலார் நட்பு ஒன்று ஈத்தும் ஒருவுக உலகோடு ஒத்தலில்லார் நட்பினை அறியாது கொண்டாராயின் அவர் வேண்டியதொன்றனைக் கொடுத்தாயினும் விடுக.
விளக்கம் உலகோடு ஒத்தார் நட்பு இருமை இன்பமும் பயத்தலின் மருவுக என்றும் அதனோடு மாறாயினார் நட்புத் துன்பமே பயத்தலின் அதன் ஒழிவை விலை கொடுத்தும் கொள்க என்றும் கூறினார்.
பழைமை எனப்படுவது யாது எனின் பழைமை என்று சொல்லப்படுவது யாது என்று வினவின் கிழமையை யாதும் கீழ்ந்திடா நட்பு அது பழைமையோர் உரிமையால் செய்வனவற்றைச் சிறிதும் சிதையாது அவற்றிற்கு உடம்படும் நட்பு.
உரிமையால் செய்வனவாவன கருமமாயின செய்யுங்கால் கேளாது செய்தல் கெடும்வகை செய்தல் தமக்கு வேண்டியன தாமே கோடல் பணிவு அச்சங்கள் இன்மை என்றிவை முதலாயின சிதைத்தல் விலக்கல் இதனான் பழைமையாவது காலஞ்சென்றதன்று இப்பெற்றித்தாய நட்பு என்பது கூறப்பட்டது.. நட்பிற்கு உறுப்புக் கெழுதகைமை நட்பிற்கு அவயவமாவன நட்டார் உரிமையால் செய்வன அதற்கு உப்பாதல் சான்றோர் கடன் அதனால் அவ்வுரிமைக்கு இனியராதல் அமைந்தார்க்கு முறைமை.
அவயவமாதல் அறிந்தே இனியவராவர் என்பது தோன்றச் சான்றோர்மேல் வைத்தார்.. கெழுதகைமை செய்தாங்கு அமையாக்கடை தாம் உடம்படாதனவேனும் நட்டார் உரிமையாற் செய்தனவற்றிக்குத் தாம் செய்தாற் போல உடம்படாராயின் பழகிய நட்பு எவன் செய்யும் அவரோடு பழையதாய் வந்த நட்பு என்ன பயனைச் செய்யும்?
இவை இரண்டு பாட்டானும் பழைமையான் வரும் உரிமையது சிறப்புக் கூறப்பட்டது.. நட்டார் கெழுதகையான் கேளாது செயின் தம் கருமத்தை நட்டார் உரிமையாற் கேளாது செய்தாராயின் விழைதகையான் வேண்டி இருப்பர் அச் செயலது விழையப்படுந்தன்மை பற்றி அதனை விரும்புவர் அறிவுடையார்.
இதனான் கேளாது செய்துழி அதனை விரும்புக என்பது கூறப்பட்டது.. நோதக்க நட்டார் செயின் தாம் வெறுக்கத் தக்கவனற்றை நட்டார் செய்தாராயின் பேதைமை ஒன்றோ பெருங்கிழமை என்று உணர்க அதற்குக் காரணம் ஒன்றில் பேதைமை என்றாதல் ஒன்றின் மிக்க உரிமை என்றாதல் கொள்க.
இது வருகின்றவற்றுள்ளும் ஒக்கும் இழவூழான் வரும் பேதைமை யாவர்க்கும் உண்மையின் தமக்கு ஏதங்கொண்டாரென்றாதல் ஊழ்வகையான் எம்மின் வரற்பாலது ஒற்றுமை மிகுதி பற்றி அவரின் வந்ததென்றாதல் கொள்வதல்லது அன்பின்மையென்று கொள்ளப்படாது என்பதாம்.
கெடும் வகை செய்யின் அதற்குக் காரணம் இதனான் கூறப்பட்டது.. எல்லைக்கண் நின்றார் நட்பு வரம்பு இகவாது அதன்கண்ணே நின்றவர் தொல்லைக்கண் நின்றார்தொடர்பு தொலைவிடத்தும் துறவார் தம்மொடு பழைமையின் திரியாது நின்றாரது நட்பினை அவரால் தொலைவு வந்தவிடத்தும் விடார்.
அழிவந்த செய்யினும் அன்பு அறார் நட்டார் தமக்கு அழிவு வந்தவற்றைச் செய்தாராயினும் அவர் மாட்டு அன்பு ஒழியார் அன்பின் வழிவந்த கேண்மையவர் அன்புடனே பழையதாய் வந்த நட்பினை உடையார்.
இவை இரண்டு பாட்டானும் கேடு செய்தக்கண்ணும் நட்பு விடற்பாற்றன்று என்பது கூறப்பட்டது.. கேள் இழுக்கம் கேளாக் கெழுதகைமை வல்லார்க்கு நட்டார் செய்த பிழையைத் தாமாகவே யன்றிப் பிறர் சொன்னாலும் கொள்ளாத உரிமை அறியவல்லார்க்கு நட்டார் இழுக்கம் செயின் நாள் அவர் பிழை செய்வாராயின் அது பயன்பட்ட நாளாம்.
இதனான் பிழை பொறுத்தற் சிறப்புக் கூறப்பட்டது.. கெடா வழிவந்த கேண்மையார் கேண்மை உரிமை அறாது பழையதாய் வந்த நட்பினை உடையாரது நட்பினை விடார் உலகு விழையும் அவர் பிழை நோக்கி விடுதல் செய்யாதாரை உலகம் நட்புக் குறித்து விரும்பும்.
கெடார் என்று பாடம் ஓதி நட்புத் தன்மையில் கெடாராகி என்று உரைப்பாரும் உளர்.. பழையார்கண் பண்பின் தலைப்பிரியாதார் பழைய நட்டார் பிழை செய்தாராயினும் அவர்மாட்டுத் தம் பண்பின் நீங்காதார் விழையார் விழையப்படுப பகைவரானும் விரும்பப்படுவர்.
இவை இரண்டு பாட்டானும் பழைமையறிவார் எய்தும் பயன் கூறப்பட்டது.. பருகுவார் போலினும் பண்பு இலார் கேண்மை காதல் மிகுதியால் பருகுவார் போன்றாராயினும் தீக்குணமுடையார் நட்பு பெருகலின் குன்றல் இனிது வளர்தலின் தேய்தல் நன்று.
உறின் நட்டு அறின் ஒரூஉம் ஒப்பு இலார் கேண்மை தமக்குப் பயனுள்வழி நட்புச் செய்து அஃது இல்வழி ஒழியும் ஒப்பிலாரது நட்பினை பெறினும் இழப்பினும் என் பெற்றால் ஆக்கம் யாது?
உறுவது சீர் தூக்கும் நட்பும் நட்பு அளவு பாராது அதனால் வரும் பயனளவு பார்க்கும் நட்டாரும் பெறுவது கொள்வாரும் கொடுப்பாரைக் கொள்ளாது விலையைக் கொள்ளும் பொது மகளிரும் கள்வரும் பிறர்கேடு நோக்காது அவர் சோர்வு நோக்கும் கள்வரும் நேர் தம்முள் ஒப்பர்.
அமரகத்து ஆற்று அறுக்கும் கல்லா மா அன்னார் தமரின் அமர்வாராத முன்னெல்லாம் தாங்குவது போன்று வந்துழிக் களத்திடை வீழ்த்துப்போம் கல்வி இல்லாத புரவி போல் வாரது தமர்மையில் தனிமை தலை தனிமை சிறப்பு உடைத்து.
எனவே அதுவும் தீதாதல் பெறும்.. செய்து ஏமம் சாராச் சிறியவர் புன்கேண்மை செய்து வைத்தாலும் அரணாகாத கீழ் மக்களது தீ நட்பு எய்தலின் எய்தாமை நன்று ஒருவர்க்கு உண்டாதலின் இல்லையாதல் நன்று.
இவை இரண்டு பாட்டானும் தொலைவில் துணையாகாத நட்பின் தீமை கூறப்பட்டது.. பேதை பெருங்கெழிஇ நட்பின் அறிவிலானது மிகச் சிறந்த நட்பின் அறிவுடையார் ஏதின்மை கோடி உறும் அறிவுடையானது பகைமை கோடி மடங்கு நன்று.
பெருங்கழி நட்பு என்று பாடம் ஓதுவாரும் உளர்.. நகை வகையர் ஆகிய நட்பின் தாம் அறிதல் வகையாகாது நகுதல் வகையராதற்கு ஏதுவாகிய நட்பான் வருவனவற்றின் பகைவரான் பத்து அடுத்த கோடி உறும் பகைவரான் வருவன பத்துக் கோடி மடங்கு நல்ல.
இதற்குப் பிறரெல்லாம் சொல்லிலக்கணத்தோடு மாறுகொள உரைத்தார்.. ஒல்லும் கருமம் உடற்றுபவர் கேண்மை தம்மான் முடியும் கருமத்தை முடியாதாகச் செய்யாதாரோடு கொண்ட நட்பினை சொல்லாடார் சோர விடல் அது கண்டால் அவரறியச் சொல்லாதே சோர விடுக.
அறியச் சொல்லினும் விடுகின்றவாறு தோன்றினும் அதுபொழுது பரிகரித்துப் பின்னும் நட்பாயொழுகக் கருதுவர் ஆகலின் சொல்லாடார் என்றும் சோரவிடல் என்றும் கூறினார்.
நகுவிப்பார் இயல்வது செய்யாதார் என்பவர்கள் நட்பின் தீமை கூறப்பட்டது.. வினை வேறு சொல் வேறு பட்டார் தொடர்பு வினையும் சொல்லும் ஒவ்வாது வேறு வேறாயிருப்பார் நட்பு கனவினும் இன்னாது நனவின் கண்ணே அன்றிக் கனவின் கண்ணும் இன்னாது.
மன்னும் ஓவும் அசை நிலை.. மனைக்கெழீஇ மன்றில் பழிப்பார் தொடர்பு தனியே மனைக்கண் இருந்துழி நட்பாடிப் பலரோடு மன்றின் கண் இருந்து பழி கூறுவார் நட்பு எனைத்தும் குறுகுதல் ஓம்பல் சிறிதாயினும் தம்மை நணுகுதலைப் பரிகரிக்க விளக்கம் மனைக்கண் கெழுமலும் மன்றின்கண் பழித்தலும் தீது ஆகலின் அவர் ஒருகாலும் தம்மை நணுகா வகை குறிக்கொண்டு காக்க என்பார் அவர் நட்பின்மேல் வைத்துக் கூறினார்.
இவை இரண்டு பாட்டானும் வஞ்சர் நட்பின் தீமை கூறப்பட்டது.. நேரா நிரந்தவர் நட்பு கூடாதிருந்தே தமக்கு வாய்க்கும் இடம் பெறுந்துணையும் கூடியொழுகுவார் நட்பு சீர் இடம் காணின் எறிதற்குப் பட்டடை அது பெற்றால் அற எறிதற்குத் துணையாய பட்டடையாம்.
விளக்கம் எறியும் எல்லை வாராமுன் எல்லாம் தாங்குவது போன்றிருந்து வந்துழி அற எறிவிப்பதாய பட்டடைக்கும் அத்தன்மைத்தாய நட்பிற்கும் தொழிலொப்புமை உண்மையான் அதுபற்றி அந்நட்பினைப் பட்டடையாக உபசரித்தார்.
இனம்போன்று இனமல்லார் கேண்மை தமக்கு உற்றார் போன்று உறாதாரோடு உளதாய நட்பு மகளிர் மனம்போல வேறுபடும் இடம் பெற்றால் பெண்பாலார் மனம் போல வேறுபடும்.
நல்ல பல கற்றக் கடைத்தும் நல்லன பல நூல்களைக் கற்றவிடத்தும் மனம் நல்லர் ஆகுதல் மாணார்க்கு அரிது அதனான் மனம் திருந்தி நட்பாதல் பகைவர்க்கு இல்லை விளக்கம் நல்லன மனக் குற்றம் கெடுப்பன.
முகத்தின் இனிய நகாஅ அகத்து இன்னா வஞ்சரை கண்ட பொழுது முகத்தால் இனியவாகச் சிரித்து எப்பொழுதும் மனத்தால் இன்னாராய வஞ்சரை அஞ்சப்படும் அஞ்சல் வேண்டும்.
விளக்கம் நகையது வகை பற்றி இனிய என்றும் அகத்துச் செற்றம் நிகழவும் அதற்கு மறுதலையாய நகையைப் புறத்து விளைத்தலின் வஞ்சர் என்றும் அச்செற்றம் குறிப்பறிதற் கருவியாய முகத்தானும் தோன்றாமையின் அஞ்சுதல் செய்யப்படும் என்றும் கூறினார்.
மனத்தின் அமையாதவரை மனத்தால் தம்மொடு மேவாதாரை எனைத்து ஒன்றும் சொல்லினால் தேறல் பாற்று அன்று யாதொரு கருமத்தினும் சொல்லால் தௌதல் முறைமைத்தன்று நீதி நூல்.
பகைமை மறைத்தற்பொருட்டுச் சொல்லுகின்ற வஞ்சனைச் சொல்லைச் செவ்விய சொல் எனக் கருதி அவரைக் கருமங்களில் தௌதல் நீதிநூல் முறைமை அன்று என்பதாம்.
நட்டார்போல் நல்லவை சொல்லினும் நட்டார் போன்று நன்மை பயக்கும் சொற்களைச் சொன்னாராயினும் ஒட்டார் சொல் ஒல்லை உணரப்படும் பகைவர் சொற்கள் அது பயவாமை அச்சொல்லிய பொழுதே அறியப்படும்.
வில்வணக்கம் தீங்கு குறித்தமையான் வில்லினது வணக்கம் ஏற்றவர்க்குத் தீமை செய்தலைக் குறித்தமையால் ஒன்னார் கண் சொல் வணக்கம் கொள்ளற்கபகைவர் மாட்டுப் பிறக்கும் சொல்லினது வணக்கத்தையும் தமக்கு நன்மை செய்தலைக் குறித்தது என்று கருதற்க.
விளக்கம் தம் வணக்கம் அன்று என்பது தோன்ற சொல் வணக்கம் என்றும் வில்வணக்கம் வேறாயினும் வணங்குதல் ஒப்புமைபற்றி அதன் குறிப்பை ஏதுவாக்கியும் கூறினார்.
ஒன்னார் தொழுத கையுள்ளும் படை ஒடுங்கும் ஒன்னார் குறிப்பை உணர வல்லார்க்கு அவர் தொழுத கையகத்தும் படைக்கலம் மறைந்திருக்கும் அழுத கண்ணீரும் அனைத்து அவர் அழுத கண்ணீரும் அவ்வாறே அது மறைந்திருத்தற்கு இடனாம்.
விளக்கம் தாம் நட்பு என்பதனைத் தம் கையானும் கண்ணானும் தேற்றிப் பின் கோறற்கு வாங்க இருக்கின்ற படைக்கலம் உய்த்துணர்வுழித் தேற்றுகின்ற பொழுதே அவற்றுள்ளே தோன்றும் என்பார் ஒடுங்கும் என்பார்.
மிகச் செய்து தம் எள்ளுவாரை பகைமை தோன்றாமல் புறத்தின்கண் நட்பினை மிகச் செய்து அகத்தின்கண் தம்மை இகழும் பகைவரை நட்பினுள் நகச்செய்து சாப்புல்லற்பாற்று தாமும் அந்நட்பின் கண்ணே நின்று புறத்தின்கண் அவர் மகிழும் வண்ணம் செய்து அகத்தின்கண் அது சாம் வண்ணம் பொருந்தற்பான்மை உடைத்து அரச நீதி விளக்கம் நின்று என்பதூஉம் அரச நீதி என்பதூஉம் அவாய் நிலையான் வந்தன.
அகனொன்று புறனொன்றாதல் ஒருவர்க்குத் தகாது எனினும் பகைவர் மாட்டாயின் தகும் என்பது நீதிநூல் துணிபு என்பார் அதன்மேல் வைத்துக் கூறினார் சாவ என்பதன் இறுதிநிலை விகாரத்தால் தொக்கது கோட்டின்வாய்ச் சாக்குத்தி கலித் முல்லை.
பகை நட்பாம் காலம் வருங்கால் தம் பகைவர் தமக்கு நட்டாரா யொழுகுங்காலம் வந்தால் முகம் நட்டு அகம் ஒரீஇ விடல் தாமும் அவரோடு முகத்தால் நட்புச் செய்து அகத்தால் அதனைவிட்டுப் பின் அதுவும் தவிர்க.
பேதைமை என்பது ஒன்று பேதைமை என்று சொல்லப்படுவது ஒருவனுக்கு ஏனைய குற்றங்கள் எல்லாவற்றினும் மிக்கதொன்று யாது எனின் ஏதம் கொண்டு ஊதியம் போக விடல் அதுதான் யாதென்று வினவின் தனக்குக் கேடு பயப்பனவற்றைக் கைக்கொண்டு ஆக்கம் பயப்பனவற்றைக் கைவிடுதல்.
பேதைமையுள் எல்லாம் பேதைமை ஒருவனுக்குப் பேதைமை எல்லாவற்றுள்ளும் மிக்க பேதைமையாவது கையல்லதன்கண் காதன்மை செயல் தனக்காகாத ஒழுக்கத்தின்கண் காதன்மை செய்தல்.
நாணாமை நாணவேண்டுமவற்றுக்கு நாணாமையும் நாடாமை நாட வேண்டுமவற்றை நாடாமையும் நார்இன்மை யாவர் மாட்டும் முறிந்தசொல் செயலுடைமையும் யாதொன்றும் பேணாமை பேண வேண்டுமவற்றுள் யாதொன்றனையும் பேணாமையும் பேதை தொழில் பேதையது தொழில்.
ஓதி மன மொழி மெய்கள் அடங்குதற்கு ஏதுவாய நூல்களை ஓதியும் உணர்ந்தும் அவ்வடக்கத்தான் வரும் பயனை உணர்ந்தும் பிறர்க்கு உரைத்தும் அதனை அறியலுறப் பிறர்க்கு உரைத்தும் தான் அடங்காப் பேதையின் தான் அவையடங்கி ஒழுகாத பேதைபோல பேதையார் இல் பேதையார் உலகத்து இல்லை.
பேதை பேதையாயினான் எழுமையும் தான் புக்கு அழுந்தும் அளறு வரும் பிறவிகள் எல்லாம் தான் புக்கு அழுந்தும் நிரயத்தினை ஒருமைச் செயல் ஆற்றும் இவ்வொரு பிறப்பள்ளே செய்து கொள்ள வல்லனாம்.
அழுந்துதற்கு இடனாய நிரயம் ஈண்டைப் பிறப்புகளிலும் கொடுவினை வயத்தால் அந் நிரயத் துன்பமே உழந்து வருதலின் எழுமையும் தான் புக்கு அழுந்தும் அளறு என்றார்.
முடிவில் காலமெல்லாம் தான் நிரயத் துன்பம் ஊழத்தற்கு ஏதுவாம் கொடுவினைகளையே அறிந்து சில காலத்துள்ளே செய்துகோடல் பிறர்க்கு அரிதாகலின் ஆற்றும் என்றார்.
கை அறியாப் பேதை வினைமேற் கொளின் செய்யும் முறைமை அறியாத பேதை ஒரு கருமத்தை மேற்கொள்வாளுயின் பொய்படும் ஒன்றோ புனை பூணும் அதுவும் புரைபடும் தானும் தளை பூணும்.
பதை பெருஞ்செல்வம் உற்றக்கடை பேதையாயினான் பெரிய செல்வத்தைத் தெய்வத்தான் எய்திய வழி ஏதிலார் ஆரத் தமர் பசிப்பர் தன்னோடு ஓர் இயைபும் இல்லாதார் நிறைய எல்லா இயைபும் உடைய தமராயினார் பசியா நிற்பர்.
விளக்கம் எல்லா நன்மையுஞ் செய்து கோடற் கருவி என்பது தோன்ற பெருஞ்செல்வம் என்றும் அதனைப் படைக்கும் ஆற்றல் இல்லாமை தோன்ற உற்றற்கடை என்றும் எல்லாம் பெறுதல் தோன்ற ஆர என்றும் உணவும் பெறாமை தோன்றப் பசிப்பர் என்றும் கூறினார்.
பேதை தன் கை ஒன்று உடைமை பெறின் பேதையாயினான் தன் கைக்கண்ணே ஒன்றனை உடைமையாகப் பெற்றானாயின் மையல் ஒருவன் களித்தற்று அவன் மயங்குதல் முன்னே பித்தினை உடையானொருவன் அம்மயக்கத்தின்மேலே மதுவுண்டு மயங்கினாற்போலும்.
பேதைமையும் செல்வக் களிப்பும் ஒருங்கு உடைமையால் அவன் செய்வன மையலும் மதுக்களிப்பும் ஒருங்குடையான் செய்வனபோல் தலை தடுமாறும் என்பதாம்.
பிரிவின்கண் தருவது பீழை ஒன்று இல்பிரிவு வந்துழி அஃது இருவர்க்கும் தருவதொரு துன்பம் இல்லை பேதையார் கேண்மை பெரிது இனிது ஆகலான் பேதையாயினார் தம்முட் கொண்ட நட்பு மிக இனிது.
சான்றோர் குழாத்துப் பேதை புகல் சான்றோர் அவையின் கண் பேதையாயினான் புகுதல் கழாக்கால் பள்ளியுள் வைத்தற்று தூய அல்ல மிதித்த காலை இன்பந்தரும அமளிக் கண்ணே வைத்தாற் போலும்.
இன்மையுள் இன்மை அறிவின்மை ஒருவனுக்கு இல்லாமை பலவற்றுள்ளும் மிக்க இல்லாமையாவது அறிவில்லாமைபிறிது இன்மை இன்மையா வையாது உலகு மற்றைப் பொருள் இல்லாமையோவெனின் அதனை அப்பெற்றித்தாய் இல்லாமையாகக் கொள்ளார் உலகத்தார்.
புல்லறிவாளர் செல்வம் எய்தியவழியும் இம்மை மறுமைப் பயன் எய்தாமையின் அதனை இன்மையுள் இன்மை என்றும் நல்லறிவாளர் வறுமையெய்திய வழியும் அஃது இழவாமையின் அதனை இம்மையா வையாது என்றும் கூறினார்.
அறிவிலான் நெஞ்சு உவந்து ஈதல் புல்லறிவுடையான் ஒருவனுக்கு மனம் உவந்து ஒன்று கொடுத்தல் கூடிற்றாயின் பெறுவான் தவம் பிறிது யாதும் இல்லை அதற்குக் காரணம் பெறுகின்றவன் நல்வினையே வேறொன்றும் இல்லை.
விளக்கம் ஒரோவழி நெஞ்சு உவந்து ஈதல் கூடலின் புல்லறிவாளரும் நல்வினை செய்ப என்பார்க்குப் பெறுவான் வீழ் பொருள் எய்தியான் போல்வதல்லது இன்மை நோக்கியாக மறுமை நோக்கியாக ஈகின்றார் அல்லர் எனக் கூறியவாறு.
கூடிற்றாயின் அதற்குக் காரணம் என்னும் சொற்கள் அவாய் நிலையான் வந்தன.இதனான் அஃதுடையார் தம்மாட்டு நல்லன செய்தலறியாமை கூறப்பட்டது.. அறிவிலார் தாம் தம்மைப் பீழிக்கும் பீழை புல்லறிவுடையார் தாமே தம்மை வருத்தும் வருத்தம் செறுவார்க்கும் செய்தல் அரிது அது செய்தற்குரியராய தம் பகைவர்க்கும் செய்தல் அரிது.
விளக்கம் பகைவர் தாம் அறிந்த தொன்றனைக் காலம் பார்த்திருந்து செய்வதல்லது வறுமை பழி பாவம் முதலிய பலவற்றையும் எக்காலத்தும் செய்ய மாட்டாமையின் அவர்க்கும் செய்தல் அரிதென்றார்.
வெண்மை எனப்படுவது யாது எனின் புல்லறிவுடைமை என்று சொல்லப்படுவது யாது என்று வினவின் யாம் ஒண்மை உடையம் என்னும் செருக்கு அது தம்மைத் தாமே யாம் நல்லறிவுடையம் என்று நன்கு மதிக்கும் மயக்கம்.
கல்லாத மேற்கொண்டு ஒழுகல் புல்லறிவாளர் தாம் கல்லாத நூல்களையும் கற்றாராகத் தாம் மேலிட்டுக் கொண்டு ஒழுகுதல் கசடு அற வல்லதூஉம் ஐயம் தரும் கசடறக் கற்றதொரு நூலுண்டாயின் அதன் கண்ணும் பிறர்க்கு ஐயத்தை விளைக்கும்.
தம் வயின் குற்றம் மறையாவழி புல்லறிவாளர் தம்கண் நிகழும் குற்றங்களை அறிந்து கடியாராயின் அற்றம் மறைத்தலோ புல்லறிவு ஆடையால் அற்றம் மறைத்தாராகக் கருதுதலும் புல்லறிவாம்.
மறைக்கப்படுவன பலவற்றுள்ளும் உயர்ந்தவற்றை எல்லாம் மறையாது தாழ்ந்த தொன்றனையே மறைத்து அவ்வளவால் தம்மையும் உலக ஒழுக்கினராக மதித்தலும் புல்லறிவென்பதாம்.
அருமறை சோரும் அறிவிலான் பெறுதற்கு அரிய உபதேசப் பொருளைப் பெற்றாலும் உட்கொள்ளாது போக்கும் புல்லறிவாளன் தானே தனக்குப் பெருமிறை செய்யும் அவ்வுறுதி அறியாமையால் தானே தனக்கு மிக்க வருத்தத்தைச் செய்து கொள்ளும்.